Dan Petrescu

Dan Petrescu (født i 22. desember 1967 i București) er en tidligere rumensk fotballspiller og nåværende trener. Han er mest kjent for fem sesonger som høyreback i Chelsea, i tillegg til elleve år på .

Petrescu begynte proffkarrièren i Steaua București, i Steauas storhetstid i andre halvdel av åttiårene. Etter jernteppets fall, dro han i 1991 til Foggia, før turen gikk videre til Genoa i 1993.

Etter et godt fotball-VM i 1994, gikk Petrescu til Sheffield Wednesday. Etter kun én sesong, ble han kjøpt av Chelsea, der han ble en viktig brikke i laget som blant annet vant Cupvinnercupen i 1998.

Petrescu røk etterhvert uklar med manager Gianluca Vialli, og ble i 2000 solgt til Bradford City. Sesongen etter spilte Petrescu for Southampton. Karrièren ble avrundet med spill for Național București i sesongen 2002-03.

Petrescu fikk 95 landskamper og scoret 12 mål. Han deltok i tre internasjonale mesterskap: VM i fotball 1994, EM i fotball 1996 og VM i fotball 1998.

Referanser

Eksterne lenker 
 

Rumenske fotballspillere
Rumenske fotballtrenere
Spillere i Fotball-VM 1994
Spillere i Fotball-EM 1996
Spillere i Fotball-VM 1998
Spillere i Fotball-EM 2000
Fotballspillere for FC Steaua București
Fotballspillere for US Foggia
Fotballspillere for Genoa CFC
Fotballspillere for Sheffield Wednesday FC
Fotballspillere for Chelsea FC
Fotballspillere for Bradford City AFC
Fotballspillere for Southampton FC
Personer fra București
Fødsler i 1967